แอมเนสตี้ประกาศผลรางวัลสื่อมวลชนเพื่อสิทธิมนุษยชนปี 2561
ผู้สื่อข่าวประชาไทคว้ารางวัลชมเชย รางวัลสื่อมวลชนเพื่อสิทธิมนุษยชน ประเภทข่าวออนไลน์ จากผลงาน ชีวิตยามเกษียณ: ชีวิตดี เกิดจนตาย รัฐสวัสดิการเป็นไปได้ในชาตินี้ ด้านที่ปรึกษาแอมเนสตี้ อินเตอร์เนชั่นแนล หวังให้สื่อมวลชนขับเคลื่อนและเป็นสื่อกลางในการต่อสู้เพื่อปกป้องสิทธิมนุษยชนและให้ความเข้าใจที่ถูกต้องแก่ประชาชน24 มกราคม 2562 เวลา 14.00 น. แอมเนสตี้ อินเตอร์เนชั่นแนล ประเทศไทย ได้จัดงานประกาศผลและพิธีมอบรางวัล รางวัลสื่อมวลชนเพื่อสิทธิมนุษยชน ประจำปี 2561 ณโรงแรมอวานี ริเวอร์ไซด์ กรุงเทพฯ โดยมอบรางวัลผลงานสื่อมวลชนดีเด่นด้านสิทธิมนุษยชนให้กับสื่อสิ่งพิมพ์ สื่อออนไลน์ และสื่อโทรทัศน์สมชาย หอมลออ ที่ปรึกษาแอมเนสตี้ อินเตอร์เนชั่นแนล เปิดเผยว่า สื่อมวลชนเปรียบเสมือน ครู ผู้ทำหน้าที่ในการร่วมกันบ่มเพาะคนในสังคมให้ตระหนักถึงเรื่องสิทธิมนุษยชน และเคารพซึ่งกันและกันมากขึ้น จึงเล็งเห็นความสำคัญในการสร้างกำลังใจให้กับสื่อมวลชนที่ทำงานอย่างหนักในการนำเสนอข่าวสารในแง่มุมที่คำนึงถึงการเคารพ ส่งเสริม และปกป้องสิทธิมนุษยชน ด้วยการจัดมอบรางวัลผลงานสื่อมวลชนดีเด่นด้านสิทธิมนุษยชนขึ้น เพื่อสร้างความตระหนักให้กับคนในสังคม และสื่อมวลชนจะได้มีพลังในการยืนหยัดที่จะทำงานเพื่อปกป้องส่งเสริมสิทธิมนุษยชนต่อไป ในส่วนของแอมเนสตี้ อินเตอร์เนชั่นแนล ประเทศไทยเรียกร้องให้ทุกภาคส่วนเคารพการทำหน้าที่ของสื่อมวลชน ที่ต้องได้รับการคุ้มครองไม่ให้ถูกข่มขู่และคุกคามจากนั้นมีการกล่าวปาฐกถาหัวข้อ เมื่อสื่อทำให้เสียงของเราไม่เงียบอีกต่อไป โดย ศักดา แก้วบัวดี นักแสดงและอาสาสมัครช่วยเหลือผู้ขอลี้ภัยในประเทศไทย สุภาพ คำแหล้ ภรรยา เด่น คำแหล้ นักต่อสู้เพื่อสิทธิในที่ทำกัน จ. ชัยภูมิ ที่หายตัวไปเมื่อปี 2559ศักดา เล่าว่า อาชีพหลักของตนเป็นนักแสดงมา 10 กว่าปี ช่วงว่างก็ใช้เวลาไปเยี่ยมผู้ลี้ภัยที่ติดใน ตม. จุดเริ่มต้นคือเพื่อนชาวฝรั่งเศสชวนไปเยี่ยม ซึ่งตนได้ตอบปฏิเสธหลายครั้ง จนกระทั่งได้ลองไป หลังจากนั้นจึงได้ไปเยี่ยมเรื่อยๆ และพบว่ามีคนหลายสัญชาติที่ถูกกักไว้ที่ ตม.ศักดาเริ่มจากการครอบครัวชาวปากีสถานที่ลี้ภัยเข้ามาครอบครัวหนึ่งไปแคนนาดาได้สำเร็จ โชคดีครอบครัวนี้สัมภาษณ์ UNHCR ผ่าน ซึ่งสามารถลี้ภัยไปแคนนาดาได้ แต่โชคร้ายคือพวกเขาไม่มีวีซ่า ออกจากเมืองไทยไม่ได้ ศักดาจึงช่วยเหลือโดยการหาเงินมาเพื่อเป็นค่าพำนักอยู่ในราชอาณาจักรไทยเกินกำหนดระยะอนุญาต (overstay) จนทุกวันนี้ทั้งครอบครัวก็ได้ไปใช้ชีวิตอยู่ที่แคนนาดาแล้วศักดากล่าวว่า บางครั้งเจ้าหน้าที่ก็เรียกเข้าไปคุย และบอกว่าการช่วยเหลือผู้ลี้ภัยเท่ากับช่วยเหลือคนผิดกฎหมาย และคนช่วยก็จะผิดเองด้วยผมรู้สึกท้อ เหนื่อยจนไม่มีแรง หยุดไปเดือนหนึ่ง ไม่ไปเยี่ยมใคร แต่พวกเขายังรอรับกาารช่วยเหลือทุกวัน พอคิดแบบนั้นก็ฮึดสู้ขึ้นมา แล้วก็ไปเยี่ยมพวกเขาทุกวัน มีคนไทยบางคนที่โทรหรือส่งข้อความมาต่อว่า ว่าทำไมไม่ช่วยคนไทยก่อน ผมตอบพวกเขาเหล่านั้นว่า การที่ผมช่วยไม่ได้คำนึงว่าเขาเป็นคนไทยหรือไม่ ผมช่วยเพราะพวกเขาเป็นมุนษย์คนหนึ่ง ผมคิดว่าสื่อไม่ค่อยให้ความสนใจกับเรื่องนี้เท่าใดนัก ทั้งที่เรื่องพวกนี้เกิดขึ้นใจกลางเมืองกทม. บทบาทของสื่อควรรายงานสิ่งที่เกิดขึ้นจริงในสังคมเพื่อให้คนทั่วไปรู้ ไม่ใช่เน้นแต่เรื่องที่เป็นกระแส กรณีของสาวชาวปากีสถาน ราฮาฟ ที่เพิ่งลี้ภัยสำเร็จ โชคดีที่เขาได้สื่อสาร แล้วมีสื่อช่วยทำให้เป็นกระแส ดังนั้นสื่อจึงมีบทบาทสำคัญมาก ศักดากล่าวสุภาพ กล่าวว่า ขอขอบคุณสื่อทุกท่านที่ไม่ทำให้เรื่องของตาเด่นหายไป สื่อให้กำลังใจ ช่วยมาตลอด ตาเด่น แกเป็นแกนนำต่อสู้ที่ทำกินชุมชนโคกยาว ที่ชุมชนโคกยาวไม่มีอะไรมีแต่คนจน วันที่ 16 เมษายน 2559 แกเข้าป่าไปกับหมาสองตัว ไปหาของกิน แล้วแกก็ไม่กลับมาอีกเลย ถ้าแกไม่เปนแกนนำแกไม่หายตัวไปหรอกค่ะ แกไม่มีปัญหากับใคร ไม่มีศัตรูกับใคร แกมีปัญหากับเรื่องที่ทำกิน ป่าไม้บังคับให้ออกจากพื้นที่แกก็ไม่ออก จนถึงตอนนี้ยังไม่รู้ว่าหายตัวไปแบบไหน ใครเป็นคนทำ นิติวิทยาศาสตร์ ดีเอสไอ ก็ยังไม่ให้คำตอบว่าหายไปแบบไหน อยากให้สองหน่วยนี้ช่วงลงตรวจพื้นที่อีกครั้ง วอนสื่อทุกท่านช่วยสื่อสารเรื่องนี้ให้ด้วย ทั้งเรื่องตาเเด่น และเรื่องสิทธิชมุชนโคกยาวต่อมามีการมอบโปสการ์ดให้กำลังใจจากผู้สนับสนุนของแอมเนสตี้ให้กับ 3 นักปกป้องสิทธิมนุษยชนอังคณา นีละไพจิตร นักปกป้องสิทธิมนุษยชนที่รณรงค์เพื่อยุติการอุ้มหายในประเทศไทย และภรรยาทนายความสิทธิมนุษยชนที่ถูกอุ้มหายเมื่อปี 2547 พิณนภา พฤกษาพรรณ คุณแม่ลูกห้าและภรรยานักปกป้องสิทธิมนุษยชนกลุ่มชาติพันธุ์ ที่หายตัวไปเมื่อปี 2558 ศิริกาญจน์ เจริญศิริ ทนายความสิทธิมนุษยชนอังคณา นีละไพจิตร กรรมการสิทธิมนุษยชนแห่งชาติ กล่าวว่า การที่ผู้หญิงจะออกมาเรียกร้องความเป็นธรรมเรื่องที่เกี่ยวกับการถูกกระทำโดยรัฐ เป็นเรื่องไม่ง่าย ทางหนึ่งอาจต้องหลบไปจากสังคมเพื่อหนีจากการคุกคาม หรือยอมที่จะเผชิญการถูกข่มขู่คุกคามเพื่อเรียกร้องความเป็นธรรม สังคมจำเป็นต้องอยู่ข้างผู้เสียหายทุกคน และตนเองก็เคยเผชิญการคุกคามถึงชีวิตมาตลอด และรัฐเองกลับอ่อนแอ ไม่เต็มใจในกาารให้คุ้มครอง สิ่งที่ทุกคนอยากเห็นคือการเปลี่ยนแปลง เหตุการณ์ไม่เกิดซ้ำ คนผิดเข้าสู่กระบวนการยุติธรรม แต่สิ่งนี้เป็นการต่อสู้ไม่มีที่สิ้นสุด โดยเฉพาะการบังคับสูญหาย ระหว่างทางเหยื่ออาจเผชิญสถานการณ์ต่างกัน บางทีชั่วชีวิตตนอาจยังไม่เห็นความเป็นธรรม แต่เชื่อว่าคนรุ่นใหม่จะก้าวเข้ามาสิ่งที่เรามีร่วมกันคือความหวัง ทำให้เรากล้าเผชิญความกลัว กล้าที่จะฝัน กล้าที่จะหวัง ว่าวันหนึ่งเราจะมีสังคมที่เป็นธรรมร่วมกัน อังคณากล่าวลำดับถัดมาเป็นการประการผลรางวัลสื่อมวลชนเพื่อสิทธิมนุษยชน ประจำปี 2561 ประกอบด้วยผู้เชี่ยวชาญจากสายสื่อมวลชนและสายสิทธิมนุษยชน จากการคัดสรรและตัดสินผลงานที่ส่งเข้าประกวดทั้งหมด ผลการตัดสินมีดังนี้รางวัลข่าวและสารคดีเชิงข่าวประเภทสื่อสิ่งพิมพ์ ประกอบด้วยรางวัลดีเด่น 1 รางวัลๆ ละ 30000 บาท พร้อมโล่ประกาศเกียรติคุณ ได้แก่ ผลงานชุด หนังสือพิมพ์กรุงเทพธุรกิจ และรางวัลชมเชย 1 รางวัลๆ ละ 10000 บาท พร้อมโล่ประกาศเกียรติคุณ ได้แก่ผลงานชุด หนังสือพิมพ์เดลินิวส์รางวัลข่าวและสารคดีเชิงข่าวประเภทสื่อออนไลน์ ประกอบด้วยรางวัลดีเด่น 1 รางวัล ๆ ละ 30000 บาท พร้อมโล่ประกาศเกียรติคุณ ได้แก่ ผลงานเรื่อง เว็บไซต์สนุกดอทคอม และรางวัลชมเชย 4 รางวัลๆ ละ 10000 บาท พร้อมโล่ประกาศเกียรติคุณ ได้แก่ ผลงานเรื่อง เว็บไซต์ the101.worldผลงานเรื่อง โดยนัชชา ตันติวิทยาพิทักษ์ เผยแพร่ในเว็บไซต์ประชาไท ผลงานเรื่อง เว็บไซต์บีบีซีไทย และผลงานเรื่อง เว็บไซต์ the101.worldรางวัลข่าวหรือสารคดีเชิงข่าว ประเภทสื่อโทรทัศน์ (ความยาวไม่เกิน 20 นาที) ประกอบด้วยรางวัลดีเด่น 2 รางวัล ๆ ละ 30000 บาท พร้อมโล่ประกาศเกียรติคุณ ได้แก่ ผลงานเรื่อง สถานีโทรทัศน์เวิร์คพอยท์ และผลงานเรื่อง สถานีโทรทัศน์ไทยพีบีเอส ส่วนรางวัลชมเชยอีก 2 รางวัลๆ ละ 10000 บาท พร้อมโล่ประกาศเกียรติคุณ ได้แก่ ผลงานเรื่อง สถานีโทรทัศน์นิวทีวี และผลงานเรื่อง สถานีโทรทัศน์พีพีทีวีเอชดี 36สารคดีหรือสารคดีเชิงข่าว ประเภทรายการโทรทัศน์ (ความยาวรวมไม่เกิน 60 นาที) ประกอบด้วยรางวัลดีเด่น 2 รางวัล ๆ ละ 30000 บาท พร้อมโล่ประกาศเกียรติคุณได้แก่ผลงานเรื่อง รายการเปิดปม สถานีโทรทัศน์ไทยพีบีเอส และผลงานเรื่อง รายการสารตั้งต้น สถานีโทรทัศน์พีพีทีวี เอชดี 36 ส่วนรางวัลชมเชยมี 1 รางวัลๆ ละ 10000 บาท พร้อมโล่ประกาศเกียรติคุณ ได้แก่ ผลงานเรื่อง รายการสปริง รีพอร์ต สถานีโทรทัศน์สปริงนิวส์
ผู้สื่อข่าวประชาไทคว้ารางวัลชมเชย รางวัลสื่อมวลชนเพื่อสิทธิมนุษยชน ประเภทข่าวออนไลน์ จากผลงาน ชีวิตยามเกษียณ: ชีวิตดี เกิดจนตาย รัฐสวัสดิการเป็นไปได้ในชาตินี้ ด้านที่ปรึกษาแอมเนสตี้
แอมเนสตี้ อินเตอร์เนชั่นแนล ประเทศไทย,สื่อมวลชน,นักปกป้องสิทธิมนุษยชน,นัชชา ตันติวิทยาพิทักษ์